На основу члана 214а ст. 1. и 4. Закона о пловидби и лукама на унутрашњим водама („Службени гласник РС”, бр. 73/10, 121/12, 18/15, 96/15 - др. закон, 92/16, 104/16 - др. закон, 113/17 - др. закон, 41/18, 95/18 - др. закон, 37/19 - др. закон, 9/20 и 52/21) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 - др. закон),

Влада доноси

У Р Е Д Б У

О ИЗМЕНАМА УРЕДБЕ О УТВРЂИВАЊУ ЛУЧКОГ ПОДРУЧЈА ЛУКЕ У ПРАХОВУ

Члан 1.

У Уредби о утврђивању лучког подручја луке у Прахову („Службени гласник РС”, број 80/16), у члану 2. став 1. мења се и гласи:

„Лучко подручје из члана 1. ове уредбе чине катастарскa парцелa број 5852/2 уписанa у лист непокретности број 1648 Катастарске општине Прахово, катастарскa парцелa број 5852/5 уписанa у лист непокретности број 1631 Катастарске општине Прахово, катастарскa парцелa број 5852/6 уписанa у лист непокретности број 1703 Катастарске општине Прахово, катастарскa парцелa број 5852/8 уписанa у лист непокретности број 444 Катастарске општине Прахово и катастарске парцеле бр. 543/44 и 543/45, уписане у лист непокретности број 454 Катастарске општине Прахово, укупне површине 12 ha 77 a 24 m².”

Члан 2.

У члану 3. став 2. речи: „Агенција за управљање лукама” замењују се речима: „Министарство надлежно за послове саобраћаја”.

Члан 3.

Графички приказ подручја и координате сидришта који су одштампани уз Уредбу о утврђивању лучког подручја луке у Прахову („Службени гласник РС”, број 80/16) и чине њен саставни део замењује се новим Графичким приказом подручја и координатама сидришта, који су одштампани уз ову уредбу и чине њен саставни део.

Члан 4.

Ова уредба ступа на снагу осмог дана од дана објављивања у „Службеном гласнику Републике Србије.”

05 Број: 110-14118/2025

У Београду, 18. децембра 2025. године

В Л А Д А

ПРЕДСЕДНИК

проф. др Ђуро Мацут, с.р.